Νίκος Μολόχας

Ο Νίκος Μολόχας ήταν Έλληνας πρώην διεθνής αθλητής της υδατοσφαίρισης από την Πάτρα, εκδότης Βιβλίων και καρτ ποστάλ. Ήταν αθλητής του Ν.Ο. Πατρών όπου ξεκίνησε στις αρχές της δεκαετίας του 50 μετά το τελευταίο πρωτάθλημα του Ομίλου, έπαιζε στη θέση του φουνταριστού. Από τον τύπο της εποχής αναφέρεται ως ο διάδοχος του Ανδρέα Γαρύφαλλου που θεωρούνταν ως τότε ο καλύτερος Έλληνας στην υδατοσφαίρισηΝίκος Τόμπρος, Ναυτικός Όμιλος Πατρών (1929-2009), 80 χρόνια χρυσής ιστορίας στον υγρό στίβο, έκδοση Αντώνης Παπαντωνόπουλος, Πάτρα 2010, ISBN 978-960-99443-0-4. Στα μέσα της δεκαετίας του '50 αλλά και μέχρι τα μέσα της δεκαετίας του '60 αποτέλεσε την αιχμή του δόρατος της Πατραϊκής ομάδας η οποία τερμάτισε έξι φορές δεύτερη στο πρωτάθλημα δίνοντας μάχη με τον Εθνικό (1954, 1955, 1956, 1958, 1961, 1962) 

Το 1951 ήταν στην αποστολή και έπαιξε του Ν.Ο. Πατρών που έκανε περιοδεία στην Ιταλία παίζοντας με τις μεγάλες ομάδες της εποχής φιλικά παιχνίδιαΕμπρός, φύλο 14/8/1951, το φιλικό με Όστρια. Το 1964 είχε ενισχύσει για λίγες ημέρες τον Εθνικό Πειραιά σε αγώνες που έδωσε στη ΒουλγαρίαΑθλητική Ηχώ, φύλο 22/9/1964Εφημερίδα Ελευθερία 23/9/1964 σελίδα 6.

Ο Μολόχας αγωνίστηκε με την εθνική αντρών από το 1957 ως το 1968. Το 1968 μάλιστα είχε συμμετάσχει με την εθνική στους Ολυμπιακούς αγώνες του 1968 όπου η εθνική αποκλείστηκε με 7 ήττες και μία νίκη. Το 1970 σαν προπονητής κάθισε για λίγους μήνες στον πάγκο του ομίλου. 

Έχει εκδώσει 15 βιβλία όλα με θέμα καρτ ποστάλ για την ΠάτραΒιβλία του Νίκου Μολόχα.

 Παραπομπές 

Κατηγορία:Έλληνες υδατοσφαιριστές
Κατηγορία:Υδατοσφαιριστές του Ν.Ο. Πατρών
Κατηγορία:Προπονητές υδατοσφαίρισης Ν.Ο. Πατρών
Κατηγορία:Έλληνες προπονητές υδατοσφαίρισης
Κατηγορία:Φουνταριστοί υδατοσφαιριστές
Κατηγορία:Υδατοσφαιριστές Εθνικής Ελλάδας